
«Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2020 թվականի ֆինանսական համագործակցության մասին» համաձայնագրի նախագծի վերաբերյալ շահագրգիռ մարմինների առարկությունների և առաջարկությունների
	1. ՀՀ ֆինանսների նախարարություն
	03.09․2021թ․

	
	N  01/5-2/14059-2021

	Գերմանիայի Դաշնային Հանրապետության կառավարության և Հայաստանի Հանրապետության կառավարության միջև նախատեսվող «Գերմանիայի Դաշնային Հանրապետության կառավարության և Հայաստանի Հանրապետության կառավարության միջև 2020 թվականի ֆինանսական համագործակցության մասին» համաձայնագրի նախագծի 1-ին հոդվածով Հայաստանի Հանրապետության համար կարող են առաջանալ ֆինանսական պարտավորություններ՝ ծախսերի ավելացման գծով:	
	Ընդունվել է

	2.  ՀՀ արդարադատության նախարարություն
	03.09.2021թ․

	
	N   01/14.2/27376-2021

	Համաձայնագրի նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Համաձայնագրի նախագիծը ենթակա է վավերացման:
	Ընդունվել է

	3.  ՀՀ տարածքային կառավարման և ենթակառուցվածքների նախարարություն
	02․09․2021թ․

	
	N   ԳՍ/17.1/22792-2021

	 «Գերմանիայի Դաշնային Հանրապետության կառավարության և Հայաստանի Հանրապետության կառավարության միջև 2020 թվականի ֆինանսական համագործակցության մասին» համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ 
	Ընդունվել է

	4. ՀՀ արտաքին գործերի նախարարություն
	01․09․2021թ․

	
	N 1111/35828-21

	«Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2020 թվականի ֆինանսական համագործակցության մասին» համաձայնագրով նախատեսվում է մինչև 3.000.000 (երեք միլիոն) եվրոյի ֆինանսական օժանդակություն տրամադրել «Կենսաբազմազանության և կայուն տեղական զարգացում - Հայաստան» ծրագրի իրականացման համար, ինչպես նաև՝ համաձայնագրի 2-րդ պարբերության 1-ին և 2-րդ կետերում նշված ծրագրերի իրականացման համար: Դրա հետ մեկտեղ, Գերմանիայի Դաշնային Հանրապետության Կառավարությունը Հայաստանի Հանրապետության կառավարությանը կամ երկու կառավարությունների կողմից համատեղ ընտրվելիք այլ վարկառուի հնարավորություն է ընձեռնում Վերականգնման վարկերի բանկի կողմից զարգացման հանրային քաղաքականության շրջանակներում ստանալ՝ 
-	40.000.000 (քառասուն միլիոն) եվրո վարկ՝ «Վերականգնվող էներգիայի զարգացում (II փուլ) DKTI (Կլիմայի և տեխնոլոգիաների գերմանական նախաձեռնություն)», և
-	70.000.000 (յոթանասուն միլիոն) եվրո վարկ՝ «Փոքր և միջին ձեռնարկությունների խթանում III» ծրագրերի իրականացման համար:
Առաջնորդվելով «Միջազգային պայմանագրերի մասին» օրենքի 5-րդ հոդվածի դրույթներով՝ ՀՀ արտաքին գործերի նախարարությունը նպատակահարմար է գտնում «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2020 թվականի ֆինանսական համագործակցության մասին» համաձայնագրի ստորագրումը։ Այն համապատասխանում է Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին:
	Ընդունվել է

	5. ՀՀ կենտրոնական բանկ
	03.09.2021թ․

	
	N  06-07/000674-21

	Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2020 թվականի ֆինանսական համագործակցության մասին համաձայնագրի (այսուհետ` Համաձայնագիր) նախագծի վերաբերյալ Հայաստանի Հանրապետության կենտրոնական բանկը դիտողություններ և առաջարկություններ չունի: 
Հաշվի առնելով Հայաստանի Հանրապետությունում վերականգնվող էներգիայի ոլորտը խթանելու անհրաժեշտությունը, նշված ոլորտում առկա մեծ պահանջարկը և մինչև այժմ հայ-գերմանական երկարամյա համագործակցության շրջանակում KfW բանկի կողմից ֆինանսավորված և Հայաստանի Հանրապետության կենտրոնական բանկի կողմից իրականացված ծրագրերի դրական արդյունքն ու ազդեցությունն էներգետիկայի ոլորտի վրա, ինչպես նաև ՓՄՁ-ների համար ազգային արժույթով ֆինանսական միջոցների հասանելիության ապահովման անհրաժեշտությունը՝ առաջարկում ենք ստորագրել վերը նշված Համաձայնագիրը։
	Ընդունվել է

	6.Պետական եկամուտների կոմիտե
	03.09.2021թ․

	
	N 01/5-4/55026-2021

	«Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2020թ. ֆինանսական համագործակցության մասին» համաձայնագրի նախագծի վերաբերյալ ՀՀ պետական եկամուտների կոմիտեն առաջարկություններ և դիտողություններ չունի։
	[bookmark: _GoBack]Ընդունվել է

	6. ՀՀ Շրջակա միջավայրի նախարարություն
	03.09.2021թ․

	
	N 1/08.6/10957-2021

	Շրջակա միջավայրի նախարարությունն իր իրավասության շրջանակներում դիտողություններ և առարկություններ չունի։
Շրջակա միջավայրի նախարարությունն իր լիազորությունների շրջանակում  կազմակերպել է Հայաստանի Հանրապետության  և Վերականգնման վարկերի բանկի միջև 2018թ. նոյեմբերի 31-ին ստորագրված «Հայաստանում կենսաբազմազանության և կայուն տեղական զարգացման» BMZ-N 2018 67 001 դրամաշնորհային ծրագրի լրացուցիչ ֆինանսավորման համաձայնագրի՝ 3 միլիոն եվրո գումարի չափով, ստորագրման գործընթացը և ներկայացրել գերմանական կողմին։

	Ընդունվել է



